recursal/SuperWikiNEXT-32B huggingface dataset:
**முருகேசு சுவாமிகள்** என அழைக்கப்பட்ட **சுவாமி ஆர். கே. முருகேசு** (ராமன் காளிமுத்து முருகேசு, அக்டோபர் 26, 1933 - செப்டம்பர் 24, 2007) இலங்கையின் இந்து ஆன்மீகவாதிகளில் ஒருவர். காயத்திரிச் சித்தர் என அனைவராலும் போற்றப்பட்ட இவர் இலங்கையின் நுவரெலியா நகரில் வாழ்ந்தவர். நுவரெலியா நகரில் அமைந்துள்ள இலங்காதீஸ்வரர் ஆலயம் மற்றும் காயத்திரி பீடம் என்பன இவரால் நிறுவப்பட்டவை.

வாழ்க்கைக் குறிப்பு
-------------------

முருகேசு சுவாமிகள் 1933ம் ஆண்டு அக்டோபர் மாதம் 26ம் நாள் இலங்கையின் மத்திய மாகாணத்தின், கண்டி மாநகரில் இராமன் காளிமுத்து - சந்தனம்மா தம்பதிகளுக்கு மூத்த புதல்வனாகப் பிறந்தார். அவர் மிகவும் வறுமையான குடும்பத்தில் பிறந்ததனால், தமது இளம் பிராயத்திலேயே பல்வேறு கூலி வேலைகளுக்கும் செல்ல நேர்ந்தது. அவ்வாறான ஓர் சந்தர்ப்பத்திலேயே சுவாமிகளுக்கு ஓர் மகாத்மா காட்சியளித்து, கணபதி மந்திரங்கள் அடங்கிய நூல் ஒன்றினையும் வழங்கினார். அன்றுமுதல் சுவாமிகள் தினமும் அந்த மந்திரங்களை செபிக்க ஆரம்பித்தார்.

குரு
----

சுவாமிகள் பின்னாளில் இந்தியாவிற்கு சென்று பண்டிதர் கண்ணையா யோகி மகரிஷிகளை தமது சற்குருவாக ஏற்று ஆத்மஞானத்தினை பயின்றார். சுவாமிகள் தமது குருவின் கட்டளைப்படி காயத்திரி மந்திரத்தினை கற்று, ஆராய்ந்து, அறிந்து பாண்டித்தியம் பெற்றதனால், காயத்திரி சித்தர் என அழைக்கப்படலானார். அத்துடன் தமது ஆராய்ச்சியின் முடிவுகளை பல நூல்களில் எழுதியுமுள்ளார்.

ஆன்மீகப் பணி
------------

சுவாமிகள் இந்திய நாட்டில் பல்வேறு பகுதிகளுக்கு சென்று, காடுகள், மலைகள், குகைகளில் பல சித்தர்கள், முனிவர்கள், மஹரிஷிகளை கண்டு வணங்கி அவர்களிடமிருந்து பல்வேறு சித்திகளையும் கைவரப் பெற்றார். பின் தன் தாயகம் திரும்பி, ஆன்மீகப் பணிகளை தொடர்ந்தார். அவற்றுள் சுவாமிகளால் நிறுவப்பட்ட நுவரெலியா நகரில் அமைந்துள்ள ஸ்ரீ இலங்காதீஸ்வரர் ஆலயம் மற்றும் ஸ்ரீ காயத்திரி பீடம் என்பன முக்கியமானவை. அது மட்டுமல்லாது நாட்டின் பல்வேறு பகுதிகளிலும் கோயில்கள், ஆச்சிரமங்கள், காயத்திரி பீடங்கள் என பலவற்றையும் நிறுவியுள்ளார். இவற்றுள் மட்டக்களப்பு நாவலடியில் உள்ள சப்தரிஷி மண்டபம் பிரசித்தமானது.

சீடர்கள்
--------

முருகேசு சுவாமிகள் உலகின் பல நாடுகளுக்கு சென்று மக்களுக்கு ஆன்மீக விளிப்புணர்வினை ஏற்படுத்தினார். சுவாமிகள் விட்டுச் சென்ற சேவகளை அவரது சீடரான மட்டக்களப்பு மகா யோகி ஆன்மீகக்குரு எஸ். புண்ணியரெத்தினம் சுவாமிகள் தொடர்ந்து செய்து வருகின்றார்கள்.

சமாதி
-----

முருகேசு சுவாமிகள் கடந்த 2007ம் ஆண்டு உடல்நலம் பாதிக்கப்பட்ட நிலையில், மருத்துவ சிகிச்சைக்காக இந்தியா சென்றார். அங்கு மருத்துவமனை ஒன்றில், செப்டம்பர் 24, 2007 அன்று சமாதியடைந்தார். நுவரெலியா ஸ்ரீ காயத்திரி பீட வளாகத்திலுள்ள தியான மண்டபத்தில் சுவாமிகளின் ஜீவசமாதி அமைய பெற்றுள்ளது. அங்கு பக்தர்கள் வந்து செல்கின்றனர்.

நூல்கள்
-------

தமிழில்:

1. ஸ்ரீ காயத்ரி மந்திர மகிமை
2. ஞான குரு
3. மனித காந்தம்
4. எளிய முறை யோகப் பயிற்சி
5. சகல தெய்வ உபாசனா சித்தி
6. காயத்ரி உபாசனா பத்ததி
7. காயத்ரி ராமாயணம்
8. காயத்ரி கீதை
9. காயத்ரி மூலம் குண்டலினி விழிப்பு
10. பிரபஞ்சம் இன்பமயம்
11. மனித உடலில் தெய்வ ஞானம்

ஆங்கிலத்தில்:

1. The Great Science and Power of Gayathri
2. Spiritual Tenets of Sri Gayathri Peetam
3. Cosmo Mystic Meditation

வெளி இணைப்புகள்
---------------

தளத்தில்  
முருகேசு சுவாமிகள் எழுதிய
 ***நூல்கள்*** உள்ளன.

* ஸ்ரீ முருகேசு மகரிஷியின் 77வது ஜயந்தி விழா, தமிழ்மிரர், அக்டோபர் 24, 2011
* Biography of Swami Murugesu
**காந்த வில்லை** (Magnetic lens) என்பது காந்த இலாரன்சு விசையைப் பயன்படுத்தி எதிர்மின்னிகள் மற்றும் அயனிகளைக் குவித்தல் விலக்குதலுக்காக பயன்படுத்தப்படும் ஒரு காந்தவியல் கருவியாகும். இதன் ஆற்றல் மின்காந்தங்களைப் பொறுத்து மாறுபடும். இவை எதிர்மின் கதிர் குழாய்கள் முதல் எதிர்மின்னி நுண்ணோக்கி மற்றும் துகள் முடுக்கி வரை பல்வேறு பயன்பாடுகளில் பயன்படுத்தப்படுகின்றன.

வடிவமைப்பு
----------

ஒரு காந்த வில்லையானது நான்முனை அல்லது அறுமுனை அலலது இன்னும் உயர் வடிவ முனைகளாக வரிசையில் அமைக்கப்பட்ட மின்காந்தங்களைக் கொண்டிருக்கும். மின்காந்த கம்பிச்சுருளானது ஒரு சதுரம் அல்லது மற்றொரு ஒழுங்கு பல்கோணி அமைப்பின் முனைகளில் அமைக்கப்பட்டிருக்கும். இந்த அமைப்பிலிருந்து ஒரு ஒழுங்கமைக்கப்பட்ட காந்தப்புலமானது உருவாக்கப்பட்டு துகள் அலைக்கற்றையை கையூடாற்ற முடியும். 

இந்த அமைப்பின் ஊடாக செல்லும் துகள்களானவை இரண்டு வெக்டர் விசைகளுகக்குட்படுத்தப்படுகின்றன.
{\displaystyle H\_{Z}} (மையப்பகுதிக்கு இணையானது), மற்றும் {\displaystyle H\_{R}} (வில்லையின் ஆரத்திற்கு இணையானது). {\displaystyle H\_{R}} இவை துகளை வில்லையை நோக்கி சுழல் பாதையில் பயணிப்பதற்கு காரணமாகின்றன, இந்த சுழல் பாதையானது எதிர்மின்னியை {\displaystyle H\_{Z}} க்கு வெளிப்படுத்தி அதன் குவியத்தை மாற்றுகின்றது. காந்தப்புலமானது ஒருபடித்தானதல்ல என்பதைக் கவனத்தில் கொள்ள, அச்சிலிருந்து தொலைவில் செல்லும் துகள்களை விட மையத்திற்கு அருகாமையிலான துகள்கள் குறைவான விசையோடு விலக்கமடைகின்றன.

மேற்கோள்கள்
-----------


1. ↑  Hafner B. 2008, *Introductory Transmission Electron Microscopy Primer,* Characterization Facility, University of Minnesota – "Reference"
ஜாக்-லூயி டேவிட்டால் வரையப்பட்ட ஆல்ப்சை கடக்கும் நெப்போலியன் ஓவியம். ஓவியத்தில் வரையப்பட்ட குதிரை மாரங்கோ என்று நம்பப்படுகிறது.
2011 நவம்பரில் மாரங்கோவின் எலும்புக்கூடுத் தோற்றம் 
**மாரங்கோ (Marengo** (c. 1793–1831) என்பது  நெப்போலியனின்.புகழ்பெற்றக் குதிரை ஆகும்.  புகழ்பெற்ற போரான மவுண்ட். மரேங்கோ போரின் வெற்றிக்குப் பின்னர், நெப்போலியன், தான் உபயோகித்த, தனக்குச் சிறப்பாக ஒத்துழைப்பு கொடுத்த  குதிரைக்கு மாரங்கோ என்று பெயர் வைத்து கவுரவித்தார். இக்கிதிரை பலமுறை நெப்போலியனின் உயிரைக் காத்ததாக கூறப்படுகிறது. மார்கோங்கோ பிரான்சிற்கு 1799 ஆம் ஆண்டில் ஆறு வயதில் எகிப்தில் இருந்து இறக்குமதி செய்யப்பட்டது ஒரு அரேபியக் குதிரை ஆகும், இந்த சாம்பல் நிறத்திலான கம்பீரமான குதிரை   சிறியதாக இருந்தாலும்  (57 அங்குலம், 145 செ.மீ)  அது நம்பகமானதாகவும், துணிவானதாகவும் இருந்தது.

வாழ்கை
------

மாரங்கோ தனது வாழ்க்கையில் எட்டு தடவை காயமடைந்தது, மேலும் இது ஆஸ்திரியாவுடனான போர், ஜீனா ஆஸ்ட்ரி போர, வாக்ராம் போர்,  வாட்டர்லூ போர் போன்ற போர்களில் பேரரசரை சுமந்து சென்றது. இக்குதிரை அடிக்கடி வால்டோலிடிலிருந்து பர்ஸோஸ் வரை 80 மைல் தொலைவுக்கு  நெப்போலியன் செல்ல அடிக்கடி பயன்படுத்தப்பட்டது, இத்தொலைவை பெரும்பாலும் ஐந்து மணிநேரங்களில் கடந்தார். நெப்போலியன் தன் உபயோகத்துக்கு 52 குதிரைகளை வைத்திருந்தார். பலமுறை நெப்போலியனின் உயிரைக் காப்பாற்றிய மாரங்கோ, உருசியாவின் கடும் குளிரிலும் தளராமல்  1812 இல் அவரைச் சுமந்து சென்ற இது மாஸ்கோவில் இருந்து பின்வாங்கிச் செல்லவும் பயன்படுத்திப்பட்டது. நெப்போலியன் வீழ்ந்த வாட்டர்லூ யுத்தத்திலும் மாரங்கோ பங்கேற்றது. நெப்போலியனின் தோல்விக்குப் பிறகு, மாரங்கோவை இங்கிலாந்தின் வில்லியம் பீட்டர் என்பவர் பிடித்துச் சென்றார்.

ஐக்கிய இராச்சியத்துக்குக் கொண்டு சென்ற வில்லியம் பீட்டர் இக்குதிரையை இன்னொரு தளபதிக்கு விற்றார். 38 வயதில் இறந்துபோன மாரங்கோவின் எலும்புக்கூடு, லண்டன் தேசிய ராணுவ அருங்காட்சியகத்தில் இன்றும் பாதுகாக்கப்பட்டுவருகிறது.

மேற்கோள்கள்
-----------

1. ↑  முகில் (28 பெப்ரவரி 2018). "பிரபலக் குதிரைகள்: வெற்றிகளை ஈட்டிய குதிரைகள்!". *கட்டுரை*. தி இந்து தமிழ். 28 பெப்ரவரி 2018 அன்று பார்க்கப்பட்டது.

வெளி இணைப்புகள்
---------------

* The Myth of Napoleon's Horse Jill, Duchess of Hamilton
* The skeleton of Marengo
டெல்லியின் ஃபதேபூர் சிக்ரி அருகே நகார் கானா.
 லக்னோவின் பரா இமாம்பராவில் *நெளபத் கானா* .
 ப்ரூக்ளின் அருங்காட்சியகத்தின் மிர்சா தக்கானி நபுத் கானின் உருவப்படம்
**நகார் கானா** ( இந்தி: नक़्क़ार ख़ाना , உருது: نقّار خانہ ) அல்லது நெளபத் **கானா** (இந்தி: नौबत Ur, உருது: نوبت خانہ ) என்பது விழாக்களின் போது வரைதலுக்கான வீடு அல்லது பல்லியக் கூடம் என்பதற்கான ஒரு சொல் ஆகும். இந்தப் பெயருக்கு *டிரம்* (நகார் / நெளபாத்) - *வீடு* (கானா) என்று பொருள். அவை முகலாய கட்டிடக்கலைக்கு ஒரு தனித்துவமான அடையாளமாகும். மேலும் இந்தியா, பாக்கிஸ்தான் மற்றும் அருகிலுள்ள நாடுகளில் அவற்றின் செல்வாக்கின் கீழ் கட்டப்பட்டுள்ளன. 
[  ]
பிஸ்மில்லாஹ் கானின் குடும்ப தலைமுறைகளின் செனாய் இசை அரண்மனைகள் முதல் கிராமப்புறம் வரை கேட்க ஏதுவாக இருந்தது.[]
[  ]

முக்கிய இடங்கள்
---------------

### செங்கோட்டை

 செங்கோட்டையில் நகார் கானா
டெல்லியின் செங்கோட்டையில் உள்ள நெளபத் கானா என்ற முனையானது பத்து தூண்கள் பாதையின் கிழக்குப் பக்கத்தின் நுழைவாயிலுக்கு அருகில் உள்ளது. இது வேறுபட்ட முனைக்கு அடுத்ததாக அரச பல்லக்குகள் மற்றும் பிற சாதனங்கள் வைக்கப்பட்டன. இது 18 வகையான இசைக் கருவிகளைக் கொண்டிருந்தது, அவை அரச பரிவாரங்களின் ஒரு பகுதியாக அமைந்தன.

இது பொ.ச. 1636 இல் முகலாயர்களால் கட்டப்பட்டது. அவர்களின் ஆதரவின் முடிவில், ஜார்ஜ் ஃபிஷர் என்ற பிரித்தானியர் 1858 ஆம் ஆண்டில் புதிய *ஜில்லா பள்ளிக்கு* (மாவட்ட பள்ளி) அதை மீட்டெடுக்கும் வரை நெளபத் கானா பழுதடைந்த நிலையில் விழுந்து கிடந்தது. கிட்டத்தட்ட ஒரு நூற்றாண்டு காலம் அந்த மாநிலத்தில் இருந்தார். பிரித்தானியாவின் இந்தியப் பேரரசு முடிந்த பிறகு, அந்த இடம் பாழடைந்தது. அமெரிக்க அறக்கட்டளை அதன் மோசமான நிலை காரணமாக அதைப் பரிசாக எடுக்க மறுத்துவிட்டது. அரசாங்கம் இதை சில காலம் காவல் தலைமையகமாகப் பயன்படுத்தியது, ஆனால் தற்போது அது ஒரு நடுநிலைப் பள்ளியாக செயல்படுகிறது. 

சமீபத்தில், அதன் ஒரு பக்கம் இந்திய தொல்பொருள் ஆய்வுத் துறையால் வெள்ளை நிறத்தில் (அசல் சிவப்பு நிறத்தில் இருந்து) வண்ணம் பூசப்பட்டது. இதன் காரணமாக சிவப்பு நிறமே அதன் அசல் நிறம் என்று கருதப்படுகிறது. 

### தாஜ் மஹால்

தாஜ்மஹால் வளாகத்தில் நகார் கானா உள்ளது.

குறிப்புகள்
-----------

1. ↑  "Naubhatkana". *maduraidirectory.com*. 10 March 2014 அன்று பார்க்கப்பட்டது.
2. ↑  Verma, Richi (20 May 2011). "One wall inside Red Fort to turn white". *Times of India*.. பார்த்த நாள்: 10 March 2014.
3. ↑
1991 - ம் ஆண்டு மக்கள் தொகை கணக்கெடுப்பின்படி மாநிலத்தின் மொத்த மக்கள் தொகையில் 42 … மக்கள் நகர்ப்புறங்களில் வசிக்கின்றனர்.
· நகர்புற உள்ளாட்சி அமைப்புகளை 3 வகைப்படுத்தலாம்.
1. மாநகராட்சி
2. நகராட்சி
3. பேரூராட்சி

மாநகராட்சி
----------

மக்கள் தொகை அதிகமாக உள்ள பெரிய நகரங்களில் மாநகராட்சிகள் உருவாக்கப்பட்டுள்ளன. தற்போது 21 மாநகராட்சிகள் உள்ளன.அவை : 

1. சென்னை
2. கோயம்புத்தூர்
3. மதுரை
4. திருச்சி
5. சேலம்
6. திருநெல்வேலி
7. ஈரோடு
8. வேலூர்
9. தூத்துக்குடி
10. திருப்பூர்
11. திண்டுக்கல்
12. தஞ்சாவூர்
13. ஓசூர்
14. நாகர்கோவில்
15. ஆவடி
16. தாம்பரம்
17. காஞ்சிபுரம்
18. கரூர்
19. கும்பகோணம்
20. கடலூர்
21. சிவகாசி

மாநகராட்சியின் தலைவர் மேயர் என்று அழைக்கப்படுகிறார்.

மாநகராட்சியின் நிருவாக அலுவலர் ஆணையர் எனப்படுகிறார்.

மாநகரத்திலும் பல வார்டுகள் உள்ளன. வார்டு உறுப்பினர்களை ( கவுன்சிலர்கள்) மக்கள் நேரடித் தேர்தல் மூலம் தேர்ந்தெடுக்கிறார்கள்.

பட்டியல் வகுப்பினர், பட்டியல் பழங்குடியினர், மகளிருக்கு இட ஒதுக்கீடுகள் உண்டு.

மேயர் மற்றும் உறுப்பினர்களின் பதவிக் காலம் ஐந்து ஆண்டுகள் ஆகும்.

சொத்துவரி, தொலைக்காட்சிக் கட்டணம், தொழில்வரி, விளம்பர வரி போன்றவை மாநகராட்சியின் முக்கிய வருவாய்களாகும்.

மாநகராட்சி அவையில் இயற்றப்படும் திட்டங்களை செயல்படுத்த மாநகராட்சி அலுவலகம் உள்ளது.

நகராட்சி
--------

ஒரு இலட்சத்திற்கும் அதிகமான மக்கள் தொகையுள்ள பேரூர்கள் நகராட்சிகள் ஆகச் செயல்படுகின்றன.

இவற்றின் தலைவரும், உறுப்பினர்களும் மக்களால் நேரடியாகத் தேர்ந்தெடுக்கப்படுகின்றனர்.

இவர்களின் பதவிக்காலம் ஐந்தாண்டுகள் ஆகும்.

நகராட்சி ஆணையர் இதன் நிருவாக அலுவலர் ஆவார்.

தமிழகத்தில் மொத்தம் 102 நகராட்சிகள் உள்ளன.

நகரங்கள் ஒவ்வொன்றும் வார்டுகளாக பிரிக்கப்பட்டு,வார்டு உறுப்பினர்களை மக்கள் நேரடித் தேர்தல் மூலம் தேர்ந்தெடுக்கின்றனர்.

நகராட்சி மன்றம் இயற்றும் தீர்மானங்களை செயல்படுத்த நகராட்சி அலுவலகம் உள்ளது.

வீட்டுவரி, கேளிக்கை வரி, தொழில்வரி, குடிநீர் வரி போன்றவைகள் முக்கிய வருவாய்கள் ஆகும்.

புளுகிராஸ் என்ற அமைப்பு விலங்குகளை பாதுகாக்க உருவாக்கப்பட்டுள்ளது.

பேரூராட்சி
----------

· பத்தாயிரம் மக்கள் தொகைக்கும் மேலுள்ள ஊராட்சிகள், பேரூட்ராட்சிகளாகத் தரம் உயர்த்தப்படுகின்றன.
· தமிழகத்தில் மொத்தம் 611 பேரூராட்சிகள் உள்ளன.
· பேரூராட்சியின் தலைவரும், மன்ற உறுப்பினர்களும் நேரடித் தேர்தல் மூலமாக தேர்ந்தெடுக்கப்படுகிறார்கள்.
· பதவிக் காலம் 5 ஆண்டுகள் ஆகும்.
· இட ஒதுக்கீடு உண்டு.
· பேரூராட்சி நிருவாகத்தைச் செயல் அலுவலர் கவனித்துக் கொள்கின்றார்.
**ட்ரவுட் பார்ப்** (*trout barb*) அல்லது **இந்தியன் ட்ரவுட்** (***ரையாமாசு போலா***; *Raiamas bola*) என்பது சைப்ரினிடே குடும்பத்தினைச் சார்ந்த ஒரு கெண்டைமீன் ஆகும். இது வங்காள விரி குடாவைச் சுற்றியுள்ள நன்னீரில் வாழ்கிறது.

விளக்கம்
--------

ட்ரவுட் பார்ப் ஒரு நீளமான, மெல்லிய உடலுடன் கூர்மையான பக்கவாட்டில் தட்டையான மூக்குடன் கூடியது. இளம் மீன்களில் ஒரு இணை மெல்லிய மேக்சில்லரி பார்பல்கள் காணப்படும்; ஆனால் இவை மிதிர்வடைந்த மீன்களில் இல்லை. மிகச் சிறிய செதில்கள் பக்கவாட்டு வரிசையில் 85-95 எண்ணிக்கையில் காணப்படும். பிளவுபட்ட வாலினைக் கொண்டது. உடலின் முதுகுப்பகுதி பச்சை நிறமாகவும், உடலின் நீளத்திற்கும் கருப்பு, வெள்ளி நிற தங்கக் கோடு மூலம் பிரிக்கப்படுகிறது. துடுப்புகள் மஞ்சள் நிறத்தில் உள்ளன. உடலில் ஏராளமான பச்சை மற்றும் நீல நிறப்புள்ளிகள் உள்ளன. இவற்றின் அதிகபட்ச நீளம் 35 செ. மீட்டரும் எடை 2.3 கிலோ ஆகும்.

பரவல்
-----

இந்திய மாநிலங்களான அரியானா, இமாச்சலப் பிரதேசம், உத்தரப்பிரதேசம், பீகார், அசாம், அருணாச்சல பிரதேசம், மேற்கு வங்கம் மற்றும் ஒரிசா ஆகிய மாநிலங்களில் இந்த ட்ரவுட் பார்ப் காணப்படுகிறது. இது பங்களாதேஷ், நேபாளம் மற்றும் மியான்மரிலும் காணப்படுகிறது. 1926ஆம் ஆண்டில் புனேவுக்கு அருகிலுள்ள இரண்டு ஏரிகளில் ட்ரவுட் பார்ப்கள் அறிமுகப்படுத்தப்பட்டன. இங்கு இவை வெற்றிகரமாக இனப்பெருக்கம் செய்தன.

வாழ்விடம் மற்றும் சூழலியல்
--------------------------

ட்ரவுட் பார்ப் ஆறுகள் மற்றும் நீரோடைகள்  மற்றும் பள்ளங்கள் மற்றும் கால்வாய்களிலும் காணப்படுகிறது.  இந்தியாவில் இது பாறைகளுடன் கூடிய ஆற்றங்கரையோரங்களில் உள்ள தெளிவான நீரோடைகளை விரும்புகிறது.  மழைக்காலத்தின் ஆரம்பத்தில், ஜூன் மாதத்தில், அதிக வெள்ளப்பகுதிகளில் இனப்பெருக்கம் செய்கிறது. இது சுமார் மூன்று வயதில் பாலியல் முதிர்ச்சியடைகிறது. முட்டையிடும் பருவங்களில் ஆண் பிரகாசமாகவும், அவற்றின் பக்கவாட்டுத் தோல் கடுமையானதாகவும் மாறும். அகன்ற வாய் மற்றும் மெலிந்த உடல் ஆகியவை கொன்றுன்னும் வாழ்க்கை முறைக்கான தகவமைப்பாக உள்ளன.

பாதுகாப்பு
----------

இந்த ட்ரவுட் பார்ப் மீனானது பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாக மதிப்பிடப்பட்டுள்ளது. இருப்பினும் முறையற்ற அழித்தொழிக்கும் மீன்பிடி முறைகளால் இச்சிற்றினம் அபாயத்திற்குள்ளாகியுள்ளது.

மீன்பிடித்தல்
-------------

ட்ரவுட் பார்ப் மென்மையான சுவையுள்ள சதைகளைக் கொண்டுள்ளதால் மீனவர்களின் தேர்வாக உள்ளது.

மேற்கோள்கள்
-----------

1. 1 2 3  Chaudhry, S. & Vishwanath, W. 2010. Raiamas bola. The IUCN Red List of Threatened Species 2010: e.T166464A6214772.. Downloaded on 26 September 2017.
2. ↑  "Synonyms of *Raiamas bola* (Hamilton, 1822)". Fishbase. Retrieved 9 October 2017.
3. 1 2 3  Shams Muhammad Galib. "Trout Barb *Raiamas bola* (Hamilton, 1822)". *BdFish*. University of Rajshahi. 9 October 2017 அன்று பார்க்கப்பட்டது.
4. 1 2  Daniel Pauly, ed. (2017). "Raiamas bola (Hamilton, 1822) Trout barb". Fishbase. 9 October 2017 அன்று பார்க்கப்பட்டது. Missing `|editor1=` (உதவி)
மூன்றாம் கனிஷ்கன் is located in South Asiaஆரா, பாக்கித்தான்ஆரா, பாக்கித்தான்class=notpageimage| மூன்றாம் கனிஷ்கரின் ஆரா கல்வெட்டு அமைந்துள்ள இடம்
**மூன்றாம் கனிஷ்கன்** ( *Kanishka* III ), 265 பொ.ச. முதல் 270 பொ.ச. வரை ஆட்சி செய்த குசானப் பேரரசர் ஆவார். இவர் வசிஷ்கனுக்கும், இரண்டாம் வாசுதேவனுக்கும் பிறகு ஆட்சிக்கு வந்ததாக நம்பப்படுகிறது. இவர் வடமேற்கு இந்தியப் பகுதிகளில் ஆட்சி செய்தார்.

கல்வெட்டுகள்
------------

பஞ்சாபில் ஆரா ஆற்றின் எல்லையில் கண்டுபிடிக்கப்பட்ட "ஆட்சியாண்டு 41" தேதியிட்ட கல்வெட்டில் (அநேகமாக கனிஷ்கர் சகாப்தத்தின் 2 ஆம் நூற்றாண்டு) இவர், *மகாராஜா ராஜாதிராஜா தேவபுத்திர கைசர கனிஷ்கா* ("பெரிய மன்னன், அரசருக்கெல்லாம் அரசன்" ,கடவுளின் மகன், சீசர், கனிஷ்கர்) என்றெல்லாம் தன்னை தகுதிப்படுத்திக் கொள்கிறார். கைசரா என்பது உரோமானியப் பேரரசின் "சீசர்" எனக் கொள்ளலாம். மேலும் குசான ஆட்சியாளர் வசிஷ்கன் என அடையாளம் காணப்பட்ட வஜேஷ்காவின் மகன் என்று தன்னைப் பெயரிட்டுக் கொள்கிறார்.   கல்வெட்டு மிகவும் தேய்ந்து கிடக்கிறது. மேலும், 'கைசராவை' வாசிப்பது சந்தேகத்திற்குரியது. குறிப்பாக இந்த தலைப்பைப் பற்றிய வேறு குறிப்புகள் குசான ஆதாரங்களில் இருந்து அறியப்படவில்லை. 

41-ஆம் ஆட்சியாண்டின் ஆரா கல்வெட்டுதேய்ந்திருக்கும் கல்வெட்டு. கரோஷ்டி எழுத்துமுறை வலமிருந்து இடமாக வாசிக்கப்படுகிறது.ஒலிபெயர்ப்பும் ஆங்கில மொழிபெயர்ப்பும்.மிகவும் சேதமடைந்த "சீசர்" பகுதியும் அதன் முன்மொழியப்பட்ட வாசிப்பும்கரோஷ்டி எழுத்துமுறையில் "மகாராஜா ராஜாதிராஜா தேவபுத்ர கைசர கனிஷ்கா" ("பெரிய ராஜா, அரசர்களின் ராஜா, கடவுளின் மகன், சீசர், கனிஷ்கா) என்ற தலைப்பில் மூன்றாம் கனிஷ்கரின் ஆரா கல்வெட்டு.

நாணயம்
------

நாணயங்களில் பெயரிடப்பட்ட "கனிஷ்கர்" வேறுபடுத்தப்படாததால், இவரைப் பற்றிய திட்டவட்டமான நாணயங்கள் எதுவும் தெரியவில்லை. மற்ற அறியப்பட்ட ஆட்சியாளர்களுடன் தொடர்புடைய வேலைத்திறன் மற்றும் வரைகலை பாணி மட்டுமே, இந்த பிற்கால கனிஷ்கருக்குக் கற்பிதத்தை பரிந்துரைக்கின்றன.

சான்றுகள்
---------

1. ↑  CNG Coins
2. ↑  Mario Busssagli, "L'Art du Gandhara", p229
3. ↑   (in en) *A Comprehensive History Of Ancient India (3 Vol. Set)*. Sterling Publishers Pvt. Ltd. 2003. பக். 134. பன்னாட்டுத் தரப்புத்தக எண்:9788120725034. .
4. ↑   (in en) *From the Kushans to the Western Turks*. 2017. பக். 203. .
5. ↑   (in en) *The Dynastic Arts of the Kushans*. University of California Press. 1967. பக். 58. .
6. ↑  Konow, Sten (1929). *Kharoshthi Inscriptions With The Exception Of Those Of Asoka*. பக். 163. .
7. ↑  Konow, Sten (1929). *Kharoshthi Inscriptions With The Exception Of Those Of Asoka*. பக். 163. .
8. ↑  Rosenfield, John M. (1967) (in en). *The Dynastic Arts of the Kushans*. University of California Press. .

|
|  |
| முன்னர்**வசிஷ்கன்** | **குசானப் பேரரசு** | பின்னர்**இரண்டாம் வாசுதேவன்** |
முதன்மைக் கட்டுரை: மாரடைப்பு
**மாரடைப்பிற்குப் பிந்தைய சிக்கல்கள்** மாரடைப்பிற்கு (தீவிர கட்டத்தில்) உடனடியாகவோ அல்லது நாட்பட்ட கட்டத்தில் காலப்போக்கில் ஏற்படவும் செய்யலாம். இதயத் தசை இறப்பிற்குப் பிறகு, தெளிவான ஓர் சிக்கல் இரண்டாம் மாரடைப்பு ஏற்படுவதாகும். இது மற்றொரு கொழுப்படைத்த முடியுருத்தமனியிலோ அல்லது முன்பு மாரடைப்பு ஏற்பட்ட இடத்திலேயே இறக்காது விடுபட்ட அணுக்களிலோ ஏற்படக்கூடும். 

மாரடைப்பிற்கு பிந்தைய விளைவுகள் தொடர்ந்த குருதி ஊட்டக்குறையை அடுத்து சிறிது காலம் தாழ்ந்து திசுக்களில் மேநிலை மாற்றங்களாகவும் நுண்ணிய மாற்றங்களாகவும் வெளிப்படுகின்றன. திசு இறப்பு மாரடைப்பிற்கு பின்னர் 20 மணித்துளிகளில் ஏற்படுகின்றது. குருதியூட்டக்குறையால் நான்கு மணி நேரத்தில் எந்தவோரு பெருமாற்றமோ நுண்ணிய மாற்றமோ கவனிக்கப்படவில்லை. 
4 முதல் 24 மணிகளில் கூழ்த்தல் நசிவு (Coagulative necrosis) துவங்குவது கண்டறியப்பட்டுள்ளது சோதனையில் கூழ்த்தல் நசிவு இறந்த திசுக்கள் கரும் வண்ணமாற்றமடைந்திருப்பதைக் காணலாம். இந்தக் கட்டத்தில் மிக வழமையான சிக்கல் இதய இலயமின்மைகளாகும்.

நாள் 1 முதல் 7 வரை அழற்சி அறிகுறிகளைக் காணலாம். முதல் மூன்று நாட்கள் "கடிய அழற்சி"யைக் காணலாம். நியூட்ரோஃபில் வெள்ளணுக்கருக்கள் குருதியூட்டக்குறை திசுக்களை படையெடுக்கின்றன. இந்தக் கட்டத்தில் முதன்மையான சிக்கல் நார்ச்சத்து இதயவுறை அழற்சி ஆகும். குறிப்பாக கீழறை சுவர்தாண்டிய சேதத்தில் இதயத்தின் மூன்றடுக்குகளும் (இதயவறை மேற்சவ்வு, இதயத்தசை,இதயவறை அகச்சவ்வு) பாதிக்கப்படுவதால் இதயவுறை அழற்சி ஏற்படுகிறது.இதனால் வீக்கம் ஏற்பட்டு இதயம் இதய உறையுடன் உரசுகிறது. நான்காம் நாள் முதல் 7ஆம் நாட்களில் "நாட்பட்ட அழற்சி" ஏற்படுகிறது. நுண்ணோக்கி ஆய்வில் இரத்த விழுங்கணுக்கள் திசுவை ஆக்கிரமிப்பதைக் காணலாம். இந்த விழுங்கணுக்களின் பணி இறந்த தசைச்செல்களை நீக்குவதாகும். ஆனால், இவ்வாறு இறந்த திசுக்கள் நீக்கப்படுவதால் தசை வலுவிழக்கிறது. இந்த வலுவிழப்பினால் கீழறை சுவருடைதல், கீழறைகளிடையேயுள்ள சுவர் உடைதல், தசை உடைதல் போன்றவை நேரிடுகிறது. 

வாரங்கள் 1 முதல் 3 வரை மிகுதியான குருதிநுண்குழல்களையும் நார்முன்செல் உட்புகுதலையும் நுண்ணோக்கியில் காணலாம். இழந்த இதயத்தசையணுக்களை நார்முன்செல் அணுக்கள் கொலஜன் 1 வகையாக மாற்றி புதுவளர் சிறுமணித்திசுக்கு வித்திடுகிறது. பல வாரங்களுக்குப் பிறகு இழைமப் பெருக்கம் ஏற்பட்டு கொலஜன் உருவாகிறது. இவ்வாறு இதயத்தசைக்கு மாறாக உருவான கொலஜன் இதயத்தசை போல வலுவானதோ உடன்படுதன்மை கொண்டதோ அன்று. இந்த சமநிலையின்மை காரணமாக கீழறை விரிவடைதல் உண்டாகிறது. இதன் விளைவான இரத்தத் தேக்கத்தால் சுவரில் இரத்த உறைகட்டி ஏற்படுகிறது. இந்த கட்டத்தில் டிரெசுலர் நோய்த்தொகுதி உண்டாகிறது.

மேற்கோள்கள்
-----------

1. ↑  Muscle Tissue. In: Mescher AL. eds. Junqueira’s Basic Histology: Text and Atlas, 15e New York, NY: McGraw-Hill
2. ↑  Kumar, V. Abbas, A. K. & Aster, J. C. (2015). Robbins and Cotran pathologic basis of disease (Ninth edition.). Philadelphia, PA: Elsevier/Saunders.
3. ↑  Adigun, Rotimi; Bhimji, Steve S. (2018), "Necrosis, Cell (Liquefactive, Coagulative, Caseous, Fat, Fibrinoid, and Gangrenous)", *StatPearls*, StatPearls Publishing, PMID 28613685, 2018-11-03 அன்று பார்க்கப்பட்டது
4. ↑   Leonard S. Lilly. Pathophysiology Of Heart Disease : a Collaborative Project of Medical Students and Faculty. Philadelphia :Lippincott Williams & Wilkins, 2003.
**ஹாசனாம்பா கோயில்** (**Hasanamba temple**) இந்தியாவின் கர்நாடகா மாநிலத்தில் ஹாசன் மாவட்டத்தின் தலைமையிடமான ஹாசன் நகரத்தில் அமைந்துள்ளது. இது இந்து சமயத்தின் சாக்தப் பிரிவின் புகழ்பெற்ற அம்மன் கோயில் ஆகும். 12-ஆம் நூற்றாண்டில் போசளப் பேரரசு காலத்தில் கட்டப்பட்ட இக்கோயில் தீபாவளிக்கு முன்னும், பின்னும் பத்து நாட்கள் மட்டும் பக்தர்களின் வழிபாட்டிற்கு திறந்திருக்கும். 
மற்ற நாட்களில் மூடப்பட்டிருக்கும்.இக்கோயிலில் சப்தகன்னியர்களுக்கும் சிறப்பிடம் உள்ளது.

புராண வரலாறு
------------

சப்த கன்னியர்களான பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோர் வாரணாசியில் இருந்து தெற்கு பகுதிக்கு புத்துணர்வுக்காக வலம் வந்தார்கள் என்றும், அந்த சப்த கன்னியர்களில் சாமுண்டி, வராகி மற்றும் இந்திராணி ஆகிய மூவர் மட்டும் ஹாசன் நகரில் உள்ள தேவி ஹாசனம்ப கோவிலில் நிலைகொண்டு இருப்பதாகவும், வைஷ்ணவி, கவுமாரி, மகேஸ்வரி அம்மன்கள் மட்டும் ஹாசனாம்பா கோவிலில் மண்புற்றின் வடிவத்தில் நிலைத்தார்கள் என்றும், பிராம்மி அம்மன் புதுக்கோட்டையில் நிலைக்கொண்டிருக்கிறார் என்றும் பக்தர்களால் நம்பப்படுகிறது.

மேற்கோள்கள்
-----------

1. ↑  "Hasanamba temple in Karnataka is now open". *தி இந்து*. 2013-10-25.. பார்த்த நாள்: 2017-01-14.
2. ↑  "Near stampede situation at Hasanamba temple". *Deccanherald.com*. 2014-10-15. 2017-01-14 அன்று பார்க்கப்பட்டது.
Vertebrata 

**மாமூத்து**க்கள் (Mammoth) என்பன பூமியில் 4.8 மில்லியன் ஆண்டுகளுக்கு முன்பு வாழ்ந்த எலபென்டியா என்ற உயிரியல் குடும்பத்தினை சேர்ந்த ஓர் உயிரினம் ஆகும். எலபென்டியா என்பது பிரோபாக்சிடியா என்ற உயிரியல் குடும்பத்தின் துணை குடும்பம் ஆகும். இந்த மாமூத்துகளுக்கும் தற்கால யானைகளுக்கும் நெருங்கிய படிவளர்ச்சித் தொடர்பு உள்ளது. மாமூத்துகளுக்கு தற்போதுள்ள பெரிய யானைகளை விட பெரிய தந்தங்கள் உண்டு மேலும் இதன் உடல் அடர்ந்த மயிர்களால் மூடப்பட்டும் காணப்பட்டது. மாமூத் என்கிற வார்த்தையானது மன்சி என்ற உருசிய மொழியில் இருந்த MAMOHT mamont என்ற சொல்லிலிருந்து திரிந்து வந்ததாகும்.

உருவம்
------

முழு மறு உருவாக்கம் செய்யப்பட்ட மாமூத் உயிரினம், the woolly mammoth, at Ipswich Museum, இப்ஸ்விச், Suffolk.
மாமூத்துக்கள் தற்கால யானைகளை ஒப்பிடும் போது மிகவும் பேருரு உடையதாகும். ஆங்கிலச் சொல் "mammoth" என்பது "பெரிய" அல்லது "மிகப்பெரிய" என்கிற பொருள் தருவதாகும். சோங்குவா ஆற்றில் கண்டுபிடிக்கப்பட்ட படிமமே இதுவரை கண்டுபிடிக்க பட்ட படிமங்களிலேயே மிகப்பெரியது (Songhua River mammoth). அது ஏறத்தாழ ஐந்து மீட்டர் உயரம் இருந்திருக்க கூடும் என்று கணக்கிடப்பட்டுள்ளது. பொதுவாக மாமூத்துகள் ஆறு முதல் எட்டு தொன்கள் எடை இருந்திருக்க கூடும் சில ஆண் மாமூத்துகள் பன்னிரண்டு தொன்கள் வரை இருந்திருக்கலாம் என கருதபடுகிறது.
பிராண்ஸ் சூபேர்ட், வில்ஹெல்ம் ஆகஸ்ட் ரீடர் என்பவரால் வரையப்பட்ட எண்ணெய் வண்ண ஓவியம், 1875. 1825ல் அவரே வரைந்த நீர் வண்ண ஓவியம் ஒன்றைத் தழுவி வரையப்பட்டது.
**பிராண்ஸ் பீட்டர் சூபேர்ட்** (Franz Peter Schubert - ஜனவரி 31, 1797 – நவம்பர் 19, 1828) ஒரு ஆஸ்திரிய இசையமைப்பாளர். இவர் நூற்றுக் கணக்கில் சிறிதும் பெரிதுமான பல்வேறு வகையான இசை ஆக்கங்களை எழுதியுள்ளார்.

இசை அறிவு கொண்ட குடும்பமொன்றில் பிறந்த சூபேர்ட், அவரது சிறு பராயம் முழுதும் முறையான இசைப் பயிற்சியைப் பெற்றார். இவரது நண்பர்கள், கூட்டாளிகள், ஆர்வலர்கள் ஆகியோரைக் கொண்ட ஒரு குழுவினர் இவரது ஆக்கங்களை விரும்பிச் சுவைத்து வந்தாலும், இவரது வாழ்நாளில் இவரது ஆக்கங்களுக்குப் பரவலான வரவேற்பு இருந்ததாகச் சொல்லமுடியாது. இவர் என்றும் ஒரு நிரந்தரமான பணியைப் பெற்றுக்கொள்ளக் கூடியதாக இருந்ததில்லை. பெரும்பாலும் இவரது குடும்பத்தினரதும், நண்பர்களினதும் ஆதரவிலேயே இவர் வாழ்க்கை நடத்தி வந்தார். வெளியிடப்பட்ட ஆக்கங்கள் மூலம் இவருக்கு ஓரளவு வருமானம் கிடைத்து வந்தது. தவிர, அவ்வப்போது தனிப்பட்ட முறையில் இசைப் பயிற்சியும் கொடுத்து வந்தார். இவரது வாழ்வின் இறுதி ஆண்டுகளில் இவருக்கு ஓரளவு புகழ் ஏற்படத் தொடங்கியிருந்தது. இவர் இறக்கும்போது இவருக்கு வயது 31.

இவரது இறப்புக்குப் பின் இவரது ஆக்கங்கள் பற்றிய ஆர்வம் பெரிதும் அதிகரித்தது. இசையமைப்பாளர்களான பிராண்ஸ் லிஸ்ட், ராபர்ட் சூமான், பீலிக்ஸ் மண்டல்சோன் போன்றோரும், இசையியலாளரான சர். ஜார்ஜ் குரோவும் இவரது ஆக்கங்களை வெளிக்கொண்டு வருவதில் முன்னின்றனர். பிராண்ஸ் சூபேர்ட், இப்பொழுது மேனாட்டு இசை மரபின் மிகச் சிறந்த இசையமைப்பாளர்களில் ஒருவராக மதிக்கப்படுகிறார்.
**மாரநேரி பசுபதீஸ்வரர் கோயில்** தமிழ்நாட்டில் தஞ்சாவூர் மாவட்டம், மாரநேரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பன்னிரண்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பசுபதீஸ்வரர், சிவகாமசுந்தரி சன்னதிகளும், சுப்ரமணியர், விநாயகர், தெட்சணாமூர்த்தி, நவகிரகம், சண்டிகேஸ்வரர் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. கார்த்திகை மாதம் சோமவாரம் முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
டினிபெக் வரைபடம்
**டினிபெக்** என்பவர் 1341 ஆம் ஆண்டு முதல் 1342 ஆம் ஆண்டு வரை தங்க நாடோடிக் கூட்டத்தின் கானாக பதவி வகித்தவர் ஆவார்.

சுயசரிதை
--------

இவரது தந்தை உஸ்பெக் கான். தாய் செரிதும்கா கதுன். 1328 ஆம் ஆண்டு இவர் வெள்ளை நாடோடி கூட்டத்தின் ஆளுநராக நியமிக்கப்பட்டார். இபின் பட்டுடா போன்ற வரலாற்று ஆசிரியர்களின் இஸ்லாமிய ஆதாரங்கள் இவர் உஸ்பெக்கின் விருப்பத்திற்குரிய மகன் என்று கூறுகின்றன. வாரிசாக வளர்க்கப்பட்டவர் என்று கூறுகின்றன. 1330 ஆம் ஆண்டு இவரது அண்ணன் தைமூர்பெக்கின் இறப்பு வரை இவர் முதன்மை வாரிசாக வரவில்லை. இவரது ஆட்சிக்காலத்தில் லித்துவேனியாவின் கிராண்ட் டுச்சி, வோலினியாவை கைப்பற்றியது. கிழக்குப் பகுதியில் இருந்த சகதை நாட்டினருக்கு எதிராக சண்டையிட்ட போது இவரது தம்பி ஜானிபெக்கால் இவர் கொல்லப்பட்டிருக்கலாம் என்று கருதப்படுகிறது.

### மரபு

அரியணைக்கு மிகப் பொருத்தமான நபர் டினிபெக் தான் என்று இபின் பட்டுடா நினைவு கூறுகிறார். இவர் கிறித்தவர்களுக்கு ஆதரவானவராக கருதப்பட்டார். திருத்தந்தை பன்னிரண்டாம் பெனடிக்ட்டிடமிருந்து சில கடிதங்களையும் பெற்றார். திருத்தந்தை இவரை கிறித்தவ மதத்திற்கு மாறுமாறு ஊக்குவித்தார்.

உசாத்துணை
---------

1. 1 2  Gibb, H. A. R. (2017-07-05) (in en). *The Travels of Ibn Battuta, A.D. 1325-1354: Volume II*. 490: Routledge. பன்னாட்டுத் தரப்புத்தக எண்:978-1-351-53992-0. .
2. ↑  Spuler, Bertold (1969) (in en). *The Muslim world: a historical survey*. Brill Archive. பக். 54. .
3. ↑  Ryan, James D. (1998). "Christian Wives of Mongol Khans: Tartar Queens and Missionary Expectations in Asia". *Journal of the Royal Asiatic Society* **8** (3): 411–421. பன்னாட்டுத் தர தொடர் எண்:1356-1863. .

ஆதாரங்கள்
---------

* David Morgan, *The Mongols*
**பிராணஹிதா ஆறு** (Pranhita River), இந்தியாவில் பாயும் முக்கியமான ஆறுகளுள் ஒன்றாகும்.

துணையாறு
--------

இது கோதாவரி ஆற்றின் பெரிய துணையாறு ஆகும். பைன்கங்கை ஆறு, வர்தா ஆறு ஆகிய இரண்டு ஆறுகளின் நீரும் இணைந்த நிலையில் இந்த ஆற்றின் நீர் காணப்படுகிறது. பரந்த அளவிலான இவை துணையாறுகளாக மகாராட்டிர மாநிலத்தின் விதர்பா பகுதியிலும் சாத்பூரா மலைத்தொடரின் தென் பகுதியையும் வளப்படுத்துகின்றன. இந்தியாவில் காணப்படுகின்ற ஏழாவது பெரிய துணை வடிநிலமாக இந்த ஆறு உள்ளது.
 measuring about 1,09,078 km2 குறிப்பிடத்தக்க ஆறுகளான நர்மதை மற்றும் காவிரியின் தனித்த வடிநிலத்தைவிட பெரிதாக காணப்படுகிறது.

பிறப்பிடம்
----------

வார்தா ஆறும், (நீர்ப்பாசனப் பகுதி: 46,237 கிமீ2) வைன்கங்கா ஆறும் (நீர்ப்பாசனப் பகுதி:49,677 கிமீ2) சங்கமிக்கும் இடத்தில் இந்த ஆறு தொடங்குகிறது. இந்த சங்கமிக்குமிடமானது மகாராட்டிரம் மற்றும் தெலுங்கானா மாநிலங்களுக்கிடையே கௌதாலா (சிர்பூர் ககஸ்நகர் அருகே) அமைந்துள்ளது. அகன்ற படுகையைக் கொண்டுள்ளது.

ஆற்றின் போக்கு
--------------

இந்த ஆறு சுமார் 113 கிமீ தூரம் ஓடுகிறது. இறுதியில் கோதாவரியில் கலக்கிறது.

அணை
---

இதுவரை இந்த ஆற்றில் அணை கட்டப்படவில்லை. இருப்பினும் ரூ.38,500 கோடியில் மதிப்பீட்டில் ஒரு குறுக்கணை கட்டுவதற்கான திட்டம் தற்போது மேற்கொள்ளப்பட்டு வருகிறது.

பயன்பாடு
--------

சிரோன்சா மற்றும் காளீஸ்வரம் இடையே நீர்ப் போக்குவரத்திற்கு இந்த ஆறு பயன்படுகிறது. 12 ஆண்டுகளுக்கு ஒரு முறை நடைபெறுகின்ற புஷ்கரம் விழா இங்கும் நடைபெறுகிறது.

மேற்கோள்கள்
-----------

1. ↑  "Integrated Hydrological Databook (Non-Classified River Basins)" (PDF). Central Water Commission. மார்ச் 2012. 2016-03-04 அன்று மூலம் (PDF) பரணிடப்பட்டது. 2015-10-12 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2015-09-23 அன்று மூலம் பரணிடப்பட்டது. 2017-08-31 அன்று பார்க்கப்பட்டது.
3. ↑  "Submergence, irrigation issues continue to dog Pranahita project". *Thehindu.com*. 20 August 2017 அன்று பார்க்கப்பட்டது.
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

ரோம் நகருக்குத் தெற்கே ஜெர்மானிய அரண்கோடுகள்
**சீசர் சி கோடு** (*Caesar C Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு. இது சீசர் கோடு என்றும் அழைக்கபப்ட்டது.

செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ரோம் நகருக்கு மிக அருகே அமைந்திருந்தது சீசர் கோடு. இது இத்தாலியின் மேற்கு கடற்கரையில் ஓஸ்டியா நகரில் தொடங்கி ரோம் நகருக்கு தெற்கே ஆல்பன் குன்றுகள் வழியாக கிழக்கில் ஏட்ரியாட்டிக் கடற்கரையில் பெஸ்காரா நகர் வரை நீண்டது. இதன் மேற்கு புறத்தில், ரோம் நகருக்கு வடக்கே ரோம மாற்றுக் கோடு என்றொரு துணை அரண்நிலையும் அமைக்கப்பட்டிருந்தது. இக்கோட்டினை ஜெர்மானிய 14வது ஆர்மி பாதுகாத்து வந்தது. மே 30, 1944ல் ஜெர்மானியப் பாதுகாவல் படைகளை முறியடித்த அமெரிக்க 5வது ஆர்மியின் படைப்பிரிவுகள் சீசர் கோட்டை ஊடுருவின. பின்வாங்கிய ஜெர்மானியப் படைகள் டிராசிமீன் கோட்டுக்குப் பின்வாங்கின. ஜூன் 4, 1944 அன்று ரோம் நகரம் நேச நாட்டுப் படைகளால் கைப்பற்றப்பட்டது.
**தமிழர் பண்பாடும் தத்துவமும்**, நா. வானமாமலை எழுதிய ஆய்வு நூலாகும். பண்பாடு மற்றும் தத்துவம் என்னும் இரு பரிமாணங்களில் தமிழரின் வாழ்வினை பகுப்பாய்வு செய்து வெளியிடப்பட்ட கட்டுரைகளின்  தொகுப்பாக இந்நூல் வெளியிடப்பட்டது. தமிழர் பண்பாடும் தத்துவமும்’ என்ற பெயரில், 6 கட்டுரைகள் இந்நூலில் இடம்பெற்றுள்ளன. நூலின் முதல் பதிப்பு 1973'ஆம் வருடம் டிசம்பர் மாதம் வெளி வந்தது. 

"சிந்தனையை எழுப்பி ஆராய்ச்சிக்கு தூண்டுகோலாக இருக்கிற இந்நூல் கட்டுரைகள், அறிவுக்கு விருந்தாக உள்ளன. இது போன்ற ஆராய்ச்சி நூல்கள் தமிழில் மிகச்சில, பயனுள்ள நல்ல நூல் என்று இதனை வாசகர்களுக்கு பரிந்துரைக்க விரும்புகிறேன்" என்று இதற்கு அணிந்துரை எழுதிய மயிலை சீனி வேங்கடசாமி குறிப்பிட்டுள்ளார்.. 

பண்பாடு என்னும் தலைப்பில், முருக-ஸ்கந்த இணைப்பு, பரிபாடலில் முருக வணக்கம், கலைகளின் தோற்றம், உலக படிப்புகளின் கதைகள் என்னும் தலைப்பில் கட்டுரைகள் இடம்பெற்றுள்ளன 

தத்துவம் என்னும் தலைப்பில், மாநிலமேகலையின் பௌத்தம், பழந்தமிழ் இலக்கியத்தில் பொருள்முதவாத கருத்துக்கள், பரபக்க லோகாயுதம் என்னும் தலைப்பில் கட்டுரைகள் இடம்பெற்றுள்ளன. 

குறிப்பாக இந்திய பொருள்முதல் வாத தத்துவத்தைப் பற்றி வடமொழி சான்றுகளிலிருந்து ஆதாரங்கள் திரட்டி எழுதப்பட்ட காலகட்டத்தில், தென்னிந்தியாவில் குறிப்பாக பழந்திமிழ் நூல்களின் காணும் நேரடிச் சான்றுகளை தொகுத்து , தமிழ்நாட்டில் வழங்கும் உலகாயுத தத்துவத்தினை ஆராய முற்படும் முயற்சியினை இந்நூலினில் குறிப்பிடுகிறார். 

இந்த நூலினை 'நியூ செஞ்சுரி புக் ஹவுஸ்  பிரைவேட் லிமிடெட், சென்னை' .வெளியிட்டுள்ளனர். இது தமிழிணைய மின்னுலகத்தில் இணையவெளியில் படிக்கக் கிடைக்கின்றது.

மேற்கோள்கள்
-----------

1. ↑  "எமதுள்ளம் சுடர் விடுக 44: தமிழர் பண்பாடும் தத்துவமும்!". *Hindu Tamil Thisai*. 2023-04-20 அன்று பார்க்கப்பட்டது.
| குப்தப் பேரரசுகி பி 320 – 550  |
| --- |
| 

|  |  |
| --- | --- |
|  |  |
| ஸ்ரீகுப்தர் |  (240 – 280)
 |
| கடோற்கஜன் |  (280 – 319)
 |
| முதலாம் சந்திரகுப்தர் |  (320 – 335)
 |
| சமுத்திரகுப்தர் |  (335 – 380)
 |
| இராமகுப்தர் |  380 
 |
| இரண்டாம் சந்திரகுப்தர் |  (380 – 413/415)
 |
| முதலாம் குமாரகுப்தன் |  (415 – 455)
 |
| ஸ்கந்தகுப்தர் |  (455 - 467)
 |
| புருகுப்தர் |  (467 – 473)
 |
| இரண்டாம் குமாரகுப்தர் |  (473 - 476)
 |
| புத்தகுப்தர் |  (476 – 495)
 |
| நரசிம்மகுப்தர் |  (495 – ?)
 |
| மூன்றாம் குமாரகுப்தர் |  |
| விஷ்ணுகுப்தர் |  (540 – 550)
 |
|  வைன்யகுப்தர்  |  (550 – ?)
 |
| பானுகுப்தர் |  |

 |
| * பா
* உ
* தொ
 |

**மூன்றாம் குமாரகுப்தர்** (Kumaragupta III) பிற்கால குப்தப் பேரரசர் ஆவார். இவரது தந்தை நரசிம்மகுப்தருக்குப் பின் கி பி 530-இல் குப்தப் பேரரசின் அரியணை ஏறிய மூன்றாம் குமாரகுப்தர், கி பி 540 முடிய ஆட்சி புரிந்தார். கி பி ஐந்தாம் நூற்றாண்டின் நடுவில் ஹெப்தலைட்டுகள் எனும் வெள்ளை ஹூணர்கள், குப்தப் பேரரசை வடமேற்கிலிருந்து தொடர்ந்து தாக்கினர். மால்வா மன்னர் யசோதர்மனும், மூன்றாம் குமாரகுப்தரும்]] இணைந்து, ஹூணர்களின் தலைவன் மிகிரகுலனை கி பி 528-இல் தோற்கடித்தனர்.

1889-இல் பிதாரியில் கிடைத்த இவரது வெள்ளி நாணயங்கள் மற்றும் செப்பு மற்றும் வெள்ளி முத்திரைகள் மூலம், இவரது தந்தை நரசிம்மகுப்தர் மற்றும் பாட்டன் புருகுப்தர் என அறிய முடிகிறது. மேலும் நாளந்தாவில் கிடைத்த களிமண் முத்திரைகள் மூலம், முதலாம் குமாரகுப்தன் – ஆனந்ததேவிக்கும் பிறந்தவரே புருகுப்தர் எனக் குறிப்பிடுகிறது. இவருக்குப் பின் இவரது மகன் விஷ்ணுகுப்தர் அரியணை ஏறினார்.

குப்தப் பேரரசு, இவரது ஆட்சிக் காலத்தில் ஹூணர்களின் தொடர் தாக்குதல்களால் வீழ்ச்சிப் பாதையில் சென்றது.

மேற்கோள்கள்
-----------

1. ↑  "Kumaragupta-III-of-the-Gupta-Empire".
2. ↑  Bhitari Inscribed Copper-Silver Seal of Kumaragupta III - Journal and Proceedings of the Asiatic Society of Bengal, Calcutta. LVIII, p. 89

வெளி இணைப்புகள்
---------------

* 

| அரச பட்டங்கள் |
| --- |
| முன்னர்**நரசிம்மகுப்தர்** | **குப்தப் பேரரசர்**கி பி 530 – 540 | பின்னர்**விஷ்ணுகுப்தர்** |
**பிராந்திய ஒட்டுமொத்தப் பொருளாதார கூட்டாண்மை** **(ஆர்சிஈபி)** (*Regional Comprehensive Economic Partnership*) என்பது ஆசிய-பசிபிக் நாடுகளுக்கிடையிலான தடையற்ற பொருளாதார ஒப்பந்தமாகும். இதில் தென்கிழக்கு ஆசிய நாடுகள் கூட்டமைப்பின் ( புரூணை, கம்போடியா, இந்தோனேசியா, லாவோஸ், மலேசியா, மியான்மர், பிலிப்பீன்சு, சிங்கப்பூர், தாய்லாந்து, வியட்நாம் ) பத்து நாடுகள் மற்றும் ஐந்து எஃப்.டி.ஏ கூட்டாளி நாடுகள் ( ஆத்திரேலியா, சீனா, யப்பான், நியூசிலாந்து, தென் கொரியா ) உறுப்பினராக உள்ளன. ஆசியானின் ஆறாவது எஃப்டிஏ கூட்டாளியான இந்தியா, 2019 இல் இந்த ஒப்பந்தத்திலிருந்து விலகியது. 

ஆர்சிஈபி பேச்சுவார்த்தைகள் 2012 நவம்பரில் கம்போடியாவில் நடந்த ஆசியான் உச்சி மாநாட்டில் முறையாக தொடங்கின.  2017 ஆம் ஆண்டில், எதிர்பார்புடன் கையொப்பமிட்ட 16 நாடுகளானது (இந்தியா உட்பட) 3.4 பில்லியன் மக்களைக் கொண்டுள்ளன. இவற்றின் மொத்த உள்நாட்டு உற்பத்தி (ஜிடிபி, பிபிபி) 49.5 டிரில்லியன் டாலர், 3.4 பில்லியன் மக்களைக் கொண்டுள்ளன, உலக மக்கள்தொகையில் பாதி மற்றும் உலக மொத்த உள்நாட்டு உற்பத்தியில் 39 சதவீதம்.

உறுப்பினர்
----------

ஆர்சிஈபி-இன் 15 உறுப்பு நாடுகள்   
**நீலம்**: தென்கிழக்காசிய நாடுகளின் கூட்டமைப்பு  
**ஊதா**: ஆசியான் பிளஸ் திரி  
**மொத்தம்**: ஆசியான் பிளஸ் சிக்ஸ் (இந்தியாவைத் தவிர)
நடு ஆசியாவில் உள்ள நாடுகள் மற்றும் தெற்காசியா மற்றும் ஓசியானியாவில் மீதமுள்ள நாடுகள் போன்ற பிற வெளி பொருளாதார கூட்டளிகளுக்கும் இதில் இணையலாம். 

### நாடுகள்

* ஆசியானின் பத்து உறுப்பினர்கள்
	+ link=|border  புரூணை
	+ link=|border  கம்போடியா
	+ link=|border  இந்தோனேசியா
	+ link=|border  லாவோஸ்
	+ link=|border  மலேசியா
	+ link=|border  மியான்மர்
	+ link=|border  பிலிப்பீன்சு
	+ link=|border  சிங்கப்பூர்
	+ link=|border  தாய்லாந்து
	+ link=|border  வியட்நாம்
* ஆசியான் பிளஸ் மூன்றின் மூன்று கூடுதல் கிழக்கு ஆசிய உறுப்பினர்கள்
	+ link=|border  சீனா
	+ link=|border  சப்பான்
	+ link=|border  தென் கொரியா
* ஆசியான் பிளஸ் சிக்சின் இரண்டு கூடுதல் உறுப்பினர்கள்

* + link=|border  ஆத்திரேலியா
	+ link=|border  நியூசிலாந்து

குறிப்புகள்
-----------

1. ↑  "RCEP: Challenges and Opportunities for India, 25 July 2013, RSIS, Singapore" (PDF). *rsis.edu.sg*. 30 December 2013 அன்று மூலம் (PDF) பரணிடப்பட்டது. 24 April 2018 அன்று பார்க்கப்பட்டது.
2. ↑  Stefani Ribka/Linda Yulisman (7 December 2016). "RCEP talks speed up amid TPP failure".
3. ↑  "What is the Regional Comprehensive Economic Partnership (RCEP)? Ministry of Trade and Industry Singapore November 2012" (PDF).
4. ↑  "Regional Comprehensive Economic Partnership (RCEP) Joint Statement The First Meeting of Trade Negotiating Committee". 10 May 2013. February 19, 2015 அன்று மூலம் பரணிடப்பட்டது.
**கொண்டித்தோப்பு** (*Kondithope*) என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்திலுள்ள ஒரு புறநகர்ப் பகுதி. இவ்வூர், மக்கள் நெருக்கம் மற்றும் விற்பனை நிலையங்கள் அதிகம் கொண்ட பகுதியாகும். வாகனங்களுக்குக் கடன் மற்றும் நகைக்கடன் அளிக்கும் நிறுவனங்களை நடத்தி வரும் சைனர்கள் அதிக அளவில் வசிக்கும் பகுதியாகும். இந்தியாவில் 1943ஆம் ஆண்டு சென்னையில் பெருவெள்ளம் ஏற்பட்ட போது மிகவும் பாதிக்கப்பட்ட பகுதிகளில் கொண்டித்தோப்பு பகுதியும் அடங்கும்.

அமைவிடம்
--------

கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள கொண்டித்தோப்பு பகுதியின் புவியியல் ஆள்கூறுகள் 13°06'10.9"N 80°16'38.6"E (அதாவது, 13.103040°N 80.277400°E) ஆகும்.

அருகிலுள்ள ஊர்கள்
-----------------

ஜார்ஜ் டவுன், ராயபுரம், பாரிமுனை, காசிமேடு, மண்ணடி, சௌகார்பேட்டை, வள்ளலார் நகர், வண்ணாரப்பேட்டை, தண்டையார்பேட்டை ஆகியவை இவ்வூருக்கு அருகிலுள்ள முக்கிய ஊர்களாகும்.

போக்குவரத்து
------------

### சாலைப் போக்குவரத்து

இவ்வூருக்கு அருகில் செல்லும் சென்னை - திருத்தணி - ரேணிகுண்டா நெடுஞ்சாலை மற்றும் வால்டாக்ஸ் சாலை வழியாக எண்ணற்ற அரசு மாநகரப் பேருந்துகள் செல்வதால், இங்குள்ள மக்களின் சாலைப் போக்குவரத்து எளிதாக உள்ளது.

### தொடருந்து போக்குவரத்து

இங்கிருந்து சுமார் ஒரு கி.மீ. தூரத்திலேயே உள்ள பேசின் பாலம் சந்திப்பு தொடருந்து நிலையம் மூலம் இங்குள்ள மக்கள் பயன் பெறுகின்றனர்.

கல்வி
-----

### பள்ளி

சென்னை மாநகராட்சி நடுநிலைப்பள்ளி ஒன்று கொண்டித்தோப்பில் உள்ளது.

தொழில்
------

இரும்பு பாதுகாப்புப் பெட்டகங்கள் தயாரிப்பு மட்டுமல்லாது வார்ப்புத் தொழில், பொறியியல் தொழில் சார்ந்த வேலைகள் கொண்டித்தோப்பில் அதிகமாகக் காணப்படுகின்றன. மேலும் நெகிழி சார்ந்த பொருட்கள் தயாரிக்கத் தேவையான, மறுசுழற்சி செய்யப்பட்ட மூலப்பொருட்கள் தயாரிக்கும் தொழிற்சாலைகள் மற்றும் விற்பனை நிலையங்கள் இங்கு அதிகமாகக் காணப்படுகின்றன. ஸ்ரீ வெங்கடேஸ்வரா பிளாஸ்டிக் மற்றும் ஸ்ரீவேணி பிளாஸ்டிக் இண்டஸ்ட்ரீஸ் ஆகியவை இங்குள்ள விற்பனை நிலையங்களில் குறிப்பிடத்தக்கவை.

ஆன்மீகம்
--------

### கோயில்கள்

கற்பக விநாயகர் கோயில் மற்றும் இலந்தை முத்துமாரியம்மன் கோயில் ஆகியவை கொண்டித்தோப்பிலுள்ள முக்கிய கோயில்களாகும்.

பொழுதுபோக்கு
------------

### பூங்கா

இங்குள்ள முக்கியமான பொழுதுபோக்கு இடம் சிவஞானம் பூங்கா ஆகும்.

மேற்கோள்கள்
-----------

1. ↑   (in ta) *Guru Parambarai Vaibhavam*. Sura Books. பன்னாட்டுத் தரப்புத்தக எண்:978-81-7478-284-7. .
2. ↑  சுஜாதா (2006) (in ta). *கணையாழி கடைசிப் பக்கங்கள், 1965-1998*. உயிர்மை பதிப்பகம். பன்னாட்டுத் தரப்புத்தக எண்:978-81-89912-10-9. .
3. ↑   (in en) *Jain Directory: Who is who & Jain Contribution in Tamil Nadu*. Dhanraj Baid Jain College. 1976. .
4. ↑  "The Hindu : Life & Style / Metroplus : Memories of Madras: Story of a submerged city". *web.archive.org*. 2012-01-14. Archived from the original on 2012-01-14. 2022-11-30 அன்று பார்க்கப்பட்டது.CS1 maint: unfit url (link)
5. ↑  Madras (India) (1970) (in en). *Administration Report of the Corporation of Madras*. Thompson & Company. .
6. 1 2   (in en) *South India Information, Trade and General*. T. Rengasami Iyengar.. 1951. .
7. ↑  NIIR Board (2004-07-05) (in en). *Polymers and Plastics Technology Handbook*. ASIA PACIFIC BUSINESS PRESS Inc.. பன்னாட்டுத் தரப்புத்தக எண்:978-81-7833-076-1. .
8. ↑  India Census Division (1965) (in en). *Madras*. Office of the Registrar General. .
மரவேலைக்கலை
மரவேலைக்கருவிகள்
தமிழர் மரபுத் தொழில்கலைகளில் மரவேலைக்கலையும் ஒன்று. மரத்தினால் தளபாடங்கள், சிற்பங்கள், கருவிகள் (எ.கா. ஏர்), வீடு, தேர், கப்பல் ஆகியவற்றை செய்வதில் தொன்ம காலம் முதல் தமிழர்கள் சிறப்பாக ஈடுபட்டு தனித்துவான கலையை வளர்தெடுத்துள்ளார்கள். இதுவே **தமிழர் மரவேலைக்கலை** எனப்படுகின்றது. இதை **தமிழ்ர் தச்சுக்கலை** என்றும் அழைக்கலாம். மரவேலைகலையில் ஈடுபடுவோர் தச்சர்கள் என அழைக்கப்படுகின்றனர்.

தமிழ் இலக்கியத்தில் மரவேலைக்கலை
-------------------------------

மரச் செதுக்கல் வேலை- இலங்கை மட்டக்களப்பு பகுதில் எடுக்கப்பட்டது.
அண்மைக்காலம் வரை மரவேலைக்கலை பற்றிய துறைசார் சுவடிகளோ அல்லது நூல்களோ தமிழில் வெளிவரவில்லை. பொதுவான இலக்கியங்களில் உள்ள குறிப்புகளைக் கொண்டே பண்டை, இடைக்கால மரவேலைக்கலை பற்றி அறியமுடிகிறது.

சங்க இலக்கிய நூலான பட்டினப் பாலையில் இடம்பெறும் பின்வரும் பாடல் சிறுவர்கள் நடக்கப் பயன்படுத்திய முக்கால் சிறுதேர் பற்றிக் குறிப்பிடுகிறது.

பொன் கால் புதல்வர் புரவி இன்று உருட்டும்,
முக் கால் சிறு தேர் முன் வழி விலக்கும்
அக்காலச் தச்சர்கள் தனது குழந்தைகளுக்கு சிறுநடைவண்டிகளை செய்து தந்தனர் என்று பின்வரும் பெரும்பாணாற்றுப்படை பாடல் குறிப்பிடுகிறது.

தச்சச் சிறார் நச்சப் புனைந்த
ஊரா நல்தேர் உருட்டிய புதல்வர்

மரப்பொருட்கள்
-------------

* தளவாடங்கள்

* மேசை
* கதிரை

* சாய்வுக் கதிரை
* பின்னல் கதிரை

* இருக்கை
* பெட்டி
* அலமாரி

* சிற்ப வேலைப்பாடுகள்
* தேர், சப்பரம், கடவுளர் வாகங்கல்
* மாட்டுக் கொட்டில்
* வீடு
* கதவு, சாளரம்
* பாக்கு உரல், இடியப்ப உரல், அச்சு உரல்
* திருகுவலை
* ஊன்று கோல்கள்
* கூரை வேலைப்பாடுகள்
* மரச் சிற்பங்கள்

இவற்றையும் பார்க்க
------------------

* தமிழர் கப்பற்கலை

மேற்கோள்கள்
-----------

1. ↑  முனைவர் இரா.குணசீலன். (பெப்ரவரி, 2012). குழந்தை நடை - அன்றும் இன்றும்.
2. ↑  முனைவர் இரா.குணசீலன். (பெப்ரவரி, 2012). குழந்தை நடை - அன்றும் இன்றும்.

உசாத்துணைகள்
------------

* கி. விசாகரூபன். (2004). *நாட்டார் வழக்காற்றியல்*. யாழ்ப்பாணம்: மலர் பதிப்பகம்.

வெளி இணைப்புகள்
---------------

* கைப்பணிச் சொற்றொகுதி 2 - (தமிழில்)
**குச்சூர்,** (Kuchur) தமிழ்நாடு, கடலூர் மாவட்டம், காட்டுமன்னார்கோயில் வட்டத்தைச் சேர்ந்த வருவாய் கிராமம். 

இது ஒரு அழகான சிறிய கிராமம். இங்கு வாழும் மக்கள் பெரும்பாலோர் விவசாயத்தை நம்பி உள்ளனர். மக்கள் பெரும்பாலும் கல்வி அறிவு பெற்றுள்ளனர் படித்தவர்கள் பெரும்பாலும் வெளியூர்களில் பணி புரிகின்றனர் ஒரு காலத்தில் ஏழ்மையான இருந்த கிராமம் அரசின் நலத்திட்டங்கள் மூலம் பெரிய ‌அளவில் வளர்ச்சி அடைந்துள்ளது

இங்கு பெருமாள் கோவில் ஒன்று உள்ளது. மேலும் அம்மன் சந்நிதி மற்றும் முருகன் சந்நிதியும் உள்ளன. இங்கு இரண்டு பெரிய குளமும் ஒரு சிறிய குளமும் உள்ளன. குளக்ரையைச் சுற்றி தென்னை மரங்கள் உள்ளன. இவ்வூரிலிருந்து சென்னை, கும்பகோணம், சிதம்பரம் போன்ற பல நகரங்களுக்கும் பேருந்து வசதி உள்ளது,இக்கிராமம் குணவாசல் ஊராட்சியில் அமைந்துள்ளது வார்டு எண் 1ஆகும் ஆயங்குடி,மோவூர்,குணவாசல்,கடம்பூர் ஆகிய கிராமங்களுடன் எல்லையைப் பெற்றுள்ள அழகான கிராமம்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-07-06 அன்று பார்க்கப்பட்டது.
**தமிழர் புனர்வாழ்வுக் கழகம்** (*Tamils Rehabilitation Organisation*) இலாப நோக்கமற்ற, அரச சார்பற்ற நிவாரண நிறுவனமாகும். போர், இயற்கை அனர்த்தம்,ஆபத்து உதவிகள், மீள்கட்டுமானம், பொருளாதார வளர்ச்சி ஆகிய சேவைகளை இந்நிறுவனம் இலங்கையில் குறிப்பாக தமிழீழப் பகுதிகளில் வழங்கி வருகின்றது. 1984 ஆம் ஆண்டு தமிழகத்தில் ( இந்தியா)தமிழர்களால்,ஈழத்தமிழர்களால் உருவாக்கபப்ட்டது. தமிழர்களுக்காக உதவி வழங்கும் பன்னாட்டு கட்டமைப்பை கொண்ட நிறுவனமாக செயல்பட்டு வருகின்றது. இந் நிறுவனம் தமிழீழ விடுதலைப் புலிகளின் ஒரு கட்டமைப்பு அல்ல என்றும், தாம் அவர்களுடன் திட்டங்களில் சேர்ந்து பணியாற்றி மட்டுமே வருகின்றார்கள் என்று கூறி வரும் போதிலும், அமெரிக்கா, இலங்கை போன்ற சில நாடுகள் அக்கூற்றை முழுமையாக ஏற்க மறுக்கின்றன. தமிழர் புனர்வாழ்வுக் கழகம் விடுதலைப் புலிகளின் வழிநடத்தலுக்கு உட்பட்டே நடப்பதாக அமெரிக்க அறிக்கை ஒன்று சுட்டி காட்டியுள்ளது.

2002 ஆம் ஆண்டு தொடக்கம் தமிழர் புனர்வாழ்வுக்கழகம் இலங்கையின் அனைத்து பகுதிகளிலும் பணி புரிந்து வந்துள்ளது. 2005 இல் இலங்கையின் அப்போதைய ஜனாதிபதியால் சுனாமி பேரழிவில் திறமையாக செயற்பட்டதற்காக அவாட் வழங்கப்பட்டது. இதே ஆண்டு ஐக்கிய நாடுகள் அவை மற்றும் அமெரிக்க முன் நாள் அதிபர் ஆகியோரும் சுனாமி பேரனர்த்த செயற்பாட்டை பாராட்டினர்.
2007 ஆம் ஆண்டு இலங்கை அரசாங்கம் ஒரு தலைப்பட்சமாக புனர்வாழ்வுக்கழகத்தின் வங்கி கனக்கை முடக்கியது. இதே வேளை சிறிலங்கா அரச படைகளின் ஆதரவுடன் கிழக்கு மாகானத்தில் புனர்வாழ்வுக்கழக பணியாளர்கள் எழுவர் கடத்தப்பட்டு கொலை செய்யப்பட்டனர். இதனைத்தொடர்ந்து புனர்வாழ்வுக்கழகம் கொழும்பு மேல் நீதிமன்ரத்தில் வழக்கு தாக்கல் செய்தது.

2008 இல் அனைத்துலக புனர்வாழ்வுக்கழக நிறைவேற்று அதிகாரி திரு. கே.பி.றெஜி அவர்களை குற்றவாளி என அறிவித்த சிறிலங்கா அரசு அவருக்கு பிடி விறாந்து பிறப்பித்தது.
2009 முள்ளிவாய்க்கால் இறுதி சமர் வரை புனர்வாழ்வுக்கழகம் வன்னி மக்களுக்கு இறுதிவரை சேவையாற்றியது. அதன் பின்னர் 40 இற்கு மேற்பட்ட புனர்வாழ்வுகழகத்தினர் கொல்லப்பட்டனர். போர் முடிந்த கையுடன் சிறிலங்கா அரசாங்கத்திடம் சரண்டைந்த புனர்வாழ்வுக்கழக தலைவர் உட்பட பல அதிகாரிகள் கைது செய்யப்பட்டு விசாரணைகள் இன்றி தடுத்து வைக்கப்பட்டுள்ளனர்.

தமிழர் புனர்வாழ்வுக் கழகம், அனைத்துலக அளவில் ஆழிப்பேரலை மீள்கட்டமைப்பிற்காக திரட்டிய நிதி தமிழீழ விடுதலைப் புலிகளின் இராணுவக் கட்டமைப்பை விருத்தி செய்வதற்கு பயன்படுத்தப்பட்டுள்ளது என்று குற்றஞ்சாட்டி தமிழர் புனர்வாழ்வுக் கழகத்தின் சொத்துக்களை ஐக்கிய அமெரிக்கா முடக்கியுள்ளது.

இவற்றையும் பார்க்கவும்
----------------------

* தமிழீழ விடுதலைப் புலிகளின் உள் கட்டமைப்பு

மேற்கோள்கள்
-----------

1. ↑  Tamil Tigers' foreign setback (பிபிசி)
2. ↑  ()
3. ↑  ( பரணிடப்பட்டது 2010-11-21 at the வந்தவழி இயந்திரம்)
4. ↑  "புனர்வாழ்வுக் கழகத்தின் சொத்துக்களை முடக்கியது அமெரிக்கா (புதினம்)". 2016-03-04 அன்று மூலம் பரணிடப்பட்டது. 2007-11-20 அன்று பார்க்கப்பட்டது.

வெளி இணைப்புகள்
---------------

*
**சாமுவேல் கொல்வில் லிண்டு** *(Samuel Colville Lind)* என்பவர் அமெரிக்காவைச் சேர்ந்த ஒரு கதிர்வீச்சு வேதியியலாளர் ஆவார். 1879 ஆம் ஆண்டு சூன் மாதம் 15 ஆம் நாள் அமெரிக்காவின் டென்னசி மாநிலத்திலுள்ள மெக்மின்வில் நகரத்தில் பிறந்தார். சாமுவேல் கொல்வில் லிண்டுவை நவீன கதிர்வீச்சு வேதியியலின் தந்தை என்று குறிப்பிடுகிறார்கள். 1930 ஆம் ஆண்டு அமெரிக்க தேசிய அறிவியல் அகாடமியின் உறுப்பினராக இவர் தேர்ந்தெடுக்கப்பட்டார். 1927 ஆம் ஆண்டில் அமெரிக்க மின்வேதியியல் கழகத்திலும், 1940 ஆம் ஆண்டில் அமெரிக்க வேதியியல் கழகத்திலும் தலைவராக பணியாற்றினார். 1947 ஆம் ஆண்டில் ஈரா ரம்சன் விருதும் 1952 ஆம் ஆண்டில் பிரீசுட்லி பதக்கமும் இவர் பெற்ற விருதுகளாகும். 1965 ஆம் ஆண்டு பிப்ரவரி மாதம் 12 ஆம் நாள் லிண்டு காலமானார்.

மேற்கோள்கள்
-----------

1. ↑  "Ira Remsen Award". *Maryland Section*. 14 November 2018. 14 November 2018 அன்று மூலதளத்திலிருந்து பரணிடப்பட்டது எடுக்கப்பட்டது. 14 November 2018 அன்று பார்க்கப்பட்டது.
2. ↑  National Academy of Science, Biographical Memoirs, 74, 226-243 (1998).
3. ↑  "Obituary: Samuel Colville Lind". *Physics Today* **18** (8): 84. August 1965. doi:10.1063/1.3047663.. பார்த்த நாள்: 2020-03-27.
**மடு பிரதேச செயலாளர் பிரிவு** இலங்கையின் மன்னார் மாவட்டத்தில் உள்ள ஒரு நிர்வாக அலகாகும். மன்னார் மாவட்டம் யாழ்ப்பாணக் குடாநாட்டுக்குத் தெற்கே வன்னியில் இலங்கைத் தீவின் மேற்குக் கரையோரம் அமைந்துள்ளது. மடு பிரதேச செயலாளர் பிரிவு துணை நிர்வாக அலகுகளாக 17 கிராம அலுவலர் பிரிவுகளைக் கொண்டுள்ளது. காக்கையன்குளம், விளாத்திக்குளம், மாளுவராயக்கட்டையடம்பன், பண்ணவெட்டுவான், தெக்கம், மடு, கல்மடு, பரசங்குளம், பெரியமுறிப்பு, மாதாகிராமம், பெரியபண்டிவிரிச்சான், இரணையிலுப்பைக்குளம், கீரிசுட்டான், பாலம்பிட்டி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் முல்லைத்தீவு மாவட்டம் உள்ளது. மேற்கில் நானாட்டான் பிரதேச செயலாளர் பிரிவு, மாந்தை மேற்கு பிரதேச செயலாளர் பிரிவு, முசலி பிரதேச செயலாளர் பிரிவு என்பனவும்; தெற்கில் வவுனியா மாவட்டம், அநுராதபுரம் மாவட்டம் என்பனவும், கிழக்கில் வவுனியா மாவட்டமும் எல்லைகளாக உள்ளன.

இப்பிரிவு 553 சதுர கிலோமீட்டர் பரப்பளவு கொண்டது.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* மன்னார் மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
மன்னார் மாவட்டப் பிரதேசச் செயலாளர் பிரிவுகள் |
| --- |
| 
* மடு பிரதேச செயலாளர் பிரிவு
* மன்னார் நகரம் பிரதேச செயலாளர் பிரிவு
* மாந்தை மேற்கு பிரதேச செயலாளர் பிரிவு
* முசலி பிரதேச செயலாளர் பிரிவு
* நானாட்டான் பிரதேச செயலாளர் பிரிவு

 |